Հավելված

հաստատված է Ներքին գործերի նախարարի

202\_\_\_\_թ.\_\_\_\_\_\_\_\_\_\_N\_\_\_\_\_\_\_\_\_\_\_\_ հրամանով

**ՓՐԿԱՐԱՐ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ՔԱՂԱՔԱՑԻԱԿԱՆ ՊԱՇՏՊԱՆՈՒԹՅԱՆ ՎԱՐՉՈՒԹՅԱՆ**

**ՔԱՂԱՔԱՑԻԱԿԱՆ ՊԱՇՏՊԱՆՈՒԹՅԱՆ ՄԻՋՈՑԱՌՈՒՄՆԵՐԻ ՆԱԽԱՊԱՏՐԱՍՏՄԱՆ ԲԱԺՆԻ ԱՎԱԳ ՀՐԱՀԱՆԳԻՉ**

**1. Ընդհանուր դրույթներ**

* 1. **Պաշտոնի անվանումը, ծածկագիրը**

Փրկարար ծառայության քաղաքացիական պաշտպանության վարչության (այսուհետ՝ Վարչություն) քաղաքացիական պաշտպանության միջոցառումների նախապատրաստման բաժնի (այսուհետ՝ Բաժին) ավագ հրահանգիչ (ծածկագիր՝ 27-2ՓԾ-25.8-Ա-8).

* 1. **Ենթակա և հաշվետու է**

Բաժնի ավագ հրահանգիչն անմիջականորեն ենթակա և հաշվետու է Բաժնի պետին:

* 1. **Ենթակա և հաշվետու պաշտոնները**

Ավագ հրահագիչը անմիջականորեն ենթակա ծառայողներ չունի:

* 1. **Փոխարինող պաշտոնի կամ պաշտոնների անվանումները**

Ավագ հրահանգչի բացակայության դեպքում նրան փոխարինում էԲաժնի մյուս ավագ հրահանգիչը․

* 1. **Աշխատավայրը՝**

Հայաստան, ք. Երևան, Դավիթաշեն վարչական շրջան, Դավիթաշեն 4, Ա. Միկոյան փողոց, 109/8։

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

**Գործառույթները՝**

1. Բաժնի պետին, Վարչության պետին տրամադրում է անհրաժեշտ տեղեկատվություն, այդ թվում` տեղեկատվավերլուծական համակարգչային ծրագրերի միջոցով.
2. Աշխատանքներ է իրականացնում իր կարգապահական ու մասնագիտական որակների բարձրացման ուղղությամբ.
3. իրականացնել Բաժնին հանձնարարված աշխատանքները, Բաժնի և Վարչության գործառույթներին համապատասխան` իր պաշտոնի անձնագրով նախատեսված իրավասությունների կատարումը.
4. պարբերաբար Բաժնի պետին ներկայացնում է հաշվետվություն կատարված աշխատանքների ու ոլորտում տիրող իրավիճակի վերաբերյալ.
5. Վարչության պետի (տեղակալի), Բաժնի պետի հանձնարարությամբ իրականացնում է այլ գործառույթներ :

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը.
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
* աշխատանքի համար համարժեք վարձատրություն ստանալը.
* իրավական պաշտպանությունը.
* առողջության պահպանումը.
* փրկարար ծառայության պաշտոնի և կոչման՝ սահմանված կարգով բարձրացումը.
* նշանակման արդյունքները բողոքարկելը.
* արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
* մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* իրականացնել քաղաքացիական պաշտպանության ինժեներատեխնիկական միջոցառումների հետ կապված աշխատանքները.
* իրականացնել տնտեսության օբյեկտների կայուն գործունեության ապահովմանն ուղղված նորմատիվ փաստաթղթերի մշակման և դրանց ճշգրտ­ման աշխատանքները.
* բնակչության պատսպարման հարցերի բարելավման և պաշտպանական կառույցների ֆոնդի զարգացման վերաբերյալ մասնագիտացված աշխատանքային խմբերի ձևավորման ուղղությամբ ներկայացնել առաջարկություններ.
* իրականացնել պաշտպանական կառույցների, դրանց տվյալների հաշվառման աշխատանքները.
* իրականացնել քա­ղա­քա­ցի­ա­կան պաշտ­պա­նու­թյան պաշտ­պա­նա­կան կա­ռույց­նե­րի պատրաստականության բերման հսկողության աշխատանքները.
* իրականացնել բնակչության պաշտպանական կառույցներին ամրագրման ու պատսպարման կազմակերպման աշխատանքները
* իր իրավասության շրջանակներում մասնակցել պահեստային կառավարման կետերի ուսումնասիրությունների անցկացմանը և դրանց սահմանված պահանջներին համապատասխանության վերաբերյալ ներկայացնել առաջարկություններ.
* իր իրավասության շրջանակներում մեթոդական օգնության ցուցաբերել կառավարման մարմինների և ենթակա կազմակերպությունների կայուն գործունեության ապահովմանն ուղղված նորմատիվատեխնիկական փաստաթղթերի մշակման աշխատանքներին.
* ռազմական դրության (պատերազմի) ժամանակ իր իրավասության շրջանակներում իրականացնել գործունեությունը շարունակող տնտեսության օբյեկտների ռեեստրի վարումը.
* իր իրավասության շրջանակներում մասնակցել պաշտպանական կառույցների ուսումնասիրությունների անցկացմանը.
* իրականացնել քաղաքացիական պաշտպանության կազմավորումների անձնակազմի, հատուկ կարևորագույն օբյեկտների աշխատողների, դրանց սանիտարական գոտու և սահմանամերձ բնակավայրերի բնակչության անհատական պաշտպանական միջոցներով ապահովվածության հաշվառման աշխատանքները.
* իրականացնել ՀՀ տարածքում առկա ինժեներական տեխնիկայի, տրանսպորտային միջոցների վերաբերյալ տվյալների հաշվառման աշխատանքները.
* իրականացնել քաղաքացիական պաշտպանության ինժեներական կազմավորումների ստեղծման, հաշվառման աշխատանքների ամփոփումը.
* իր լիազորությունների սահմաններում մասնակցել քա­ղա­քա­ցի­ա­կան պաշտ­պա­նության ոլորտի նորմատիվատեխնիկական փաստաթղթերի նախագծերի մշակման աշխատանքներին.
* Բաժնի տարեկան, ամսական աշխատանքային պլանների և սահմանված ժամկետներում դրա կատարման ընթացքի մասին մշակել հաշվետվություններ ու վերլուծություններ.
* իր լիազորությունների սահմաններում առաջարկությունների մշակել ՀՀ տարածքում կառուցվող և վերակառուցվող օբյեկտների, կառույցների, տրանսպորտային ուղիների և ինժեներական ցանցերի նախագծերում քաղաքացիական պաշտպանության ինժեներատեխնիկական միջոցառումների նորմերի և կանոնների ներառման վերաբերյալ.
* իրականացնել քաղաքացիական պաշտպանության պլաններում ին­ժե­նե­րա­կան ա­պա­հով­ման և տարահանման մի­ջո­ցա­ռում­նե­րի ան­ցկաց­մանը վերաբերող բաժինների մշակման ու դրանց ճշգրտ­ման աշխատանքները.
* ռազմական դրության ժամանակ իր իրավասության շրջանակներում մասնակցել ինժեներական հետախուզության կազմակերպմանը և համակարգմանը.
* իրականացնել վտանգավոր տարածքներից բնակչության, նյութական և մշակութային արժեքների տարահանման, կենսաապահովման պլանների մշակման և դրանց ճշգրտ­ման աշխատանքները.
* իր իրավասության շրջանակներում մասնակցել բնակչության տարահանման կազմակերպմանն ու համակարգմանը.
* Բաժնի պետի հանձնարարությամբ իրականացնել օրենքով, այլ իրավական ակտերով և սույն կանոնադրությամբ նախատեսված այլ գործառույթներ:
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնելը հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոններըը.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* սահմանված կարգով և ժամկետներում քննության առնել առաջարկություններ, դիմումներ ու բողոքներ և դրանց ընթացք տալ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Բարձրագույն տեխնիկական կամ մասնագիտական կրթություն․

* 1. **Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ․

* 1. **Աշխատանքային ստաժ, աշխատանքային բնագավառում փորձը**

Փրկարար ծառայության ավագ և միջին խմբերի պաշտոններում ծառայողների առաջխաղացումը կատարվում է տվյալ պաշտոնում առնվազն մեկ տարի ծառայելուց հետո.

* 1. **Անհրաժեշտ կոմպետենցիաներ**

**Ընդհանրական կոմպետենցիաներ՝**

1. Ծրագրերի մշակում
2. Խնդրի լուծում
3. Հաշվետվությունների մշակում
4. Տեղեկատվության հավաքագրում, վերլուծություն
5. Բարեվարքություն

**Ընտրանքային կոմպետենցիաներ՝**

1. Բանակցությունների վարում
2. Փոփոխությունների կառավարում
3. Ժամանակի կառավարում
4. Փաստաթղթերի նախապատրաստում

**4. Կազմակերպական շրջանակը**

* 1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։

**4.2. Որոշումներ կայացնելու լիազորությունները**

Կայացնում է որոշումներ աշխատանքների իրականացման բնույթով պայմանավորված՝ մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում իրավունքների տրամադրման և դիմումների քննարկման շրջանակներում

**4.3. Գործունեության ազդեցությունը**

Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն:

* 1. **Շփումները և ներկայացուցչությունը**

Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:

**4.5. Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը:

1. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության փոխգնդապետի կոչում: