ՀԱՅՏԱՐԱՐՈՒԹՅՈՒՆ

**ՀՀ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆ ՓՐԿԱՐԱՐ ԾԱՌԱՅՈՒԹՅԱՆ ՔԱՂԱՔԱՑԻԱԿԱՆ ՊԱՇՏՊԱՆՈՒԹՅԱՆ ՎԱՐՉՈՒԹՅԱՆ ՔԱՂԱՔԱՑԻԱԿԱՆ ՊԱՇՏՊԱՆՈՒԹՅԱՆ ՄԻՋՈՑԱՌՈՒՄՆԵՐԻ ՆԱԽԱՊԱՏՐԱՍՏՄԱՆ ԲԱԺՆԻ ԱՎԱԳ ՀՐԱՀԱՆԳՉԻ (ԾԱԾԿԱԳԻՐ՝ 27-2ՓԾ-25.8-Ա-8)** **ՓՐԿԱՐԱՐԱԿԱՆ ԾԱՌԱՅՈՒԹՅԱՆ ԹԱՓՈՒՐ ՊԱՇՏՈՆԸ ԶԲԱՂԵՑՆԵԼՈՒ ՀԱՄԱՐ ԱՐՏԱՔԻՆ ՄՐՑՈՒՅԹԻ ՀԱՅՏԱՐԱՐՈՒԹՅՈՒՆ**

ՀՀ ներքին գործերի նախարարության փրկարար ծառայությունը հայտարարում է արտաքին մրցույթ՝ **ՀՀ ներքին** **գործերի նախարարության փրկարար ծառայության քաղաքացիական պաշտպանության վարչության քաղաքացիական պաշտպանության միջոցառումների նախապատրաստման բաժնի ավագ հրահանգչի (ծածկագիր՝ 27-2ՓԾ-25.8-Ա-8)** թափուր պաշտոնը զբաղեցնելու համար:

ՀՀ ներքին գործերի նախարարության փրկարար ծառայության քաղաքացիական պաշտպանության վարչության քաղաքացիական պաշտպանության միջոցառումների նախապատրաստման բաժնի ավագ հրահանգչի (ծածկագիր՝ 27-2ՓԾ-25.8-Ա-8) պաշտոնի բնութագրի, պաշտոնը զբաղեցնող փրկարարական ծառայողի համար սահմանված գործառույթների, իրավունքների, պարտականությունների, պաշտոնին ներկայացվող պահանջների՝ պաշտոնի համար պահանջվող կրթության, աշխատանքային ստաժի, աշխատանքի բնագավառում փորձի, մասնագիտական գիտելիքների, կոմպետենցիաների, ինչպես նաև աշխատանքի կազմակերպական լիազորությունների և ղեկավարման շրջանակների, աշխատավայրի մասին տեղեկատվությունը ներառված է պաշտոնի անձնագրում, որի էլեկտրոնային օրինակին կարող եք ծանոթանալ «Պաշտոնի անձնագիր» նիշքով (կցվում է):

ՀՀ ներքին գործերի նախարարության փրկարար ծառայության քաղաքացիական պաշտպանության վարչության քաղաքացիական պաշտպանության միջոցառումների նախապատրաստման բաժնի ավագ հրահանգչի (ծածկագիր՝ 27-2ՓԾ-25.8-Ա-8) փրկարարական ծառայության թափուր պաշտոնը զբաղեցնելու համար անցկացվող մրցույթին մասնակցել ցանկացողները պետք է անձամբ կամ էլեկտրոնային փոստի միջոցով ՀՀ ներքին գործերի նախարարության մարդկային ռեսուրսների կառավարման վարչություն (ք. Երևան, Դավթաշեն վարչական շրջան, Դավթաշեն 4, Ա.Միկոյան փողոց, 109/8) ներկայացնեն հետևյալ փաստաթղթերը՝

1. դիմում (տվյալ պաշտոնում նշանակելու իրավասություն ունեցող պաշտոնատար անձի անունով` նշելով այն պաշտոնը, որին հավակնում է մրցույթի մասնակիցը).
2. անձնագիր կամ նույնականացման քարտ՝ պատճենով ***(2 օրինակ).***
3. հանրային ծառայությունների համարանիշ կամ հանրային ծառայությունների համարանիշ չստանալու մասին տեղեկանք՝ պատճենով ***(2 օրինակ).***
4. կրթությունը հաստատող փաստաթուղթ՝ պատճենով.
5. 3x4 չափսի 2 լուսանկար և 9x12 չափսի 1 լուսանկար.
6. ինքնակենսագրություն.
7. աշխատանքային գործունեությունը հավաստող փաստաթուղթ՝ պատճենով.
8. արական սեռի դիմորդները` զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայական՝ պատճենով ***(բոլոր էջերը 2 օրինակ)***.
9. տեղեկանք այն մասին, որ դատական կարգով չի ճանաչվել անգործունակ կամ սահմանափակ գործունակ (Դատական դեպարտամենտ, հասցե՝ ՀՀ, ք. Երևան, Կորյունի 15/1, հեռ. 010-511-776).
10. տեղեկանք այն մասին, որ իր նկատմամբ չի իրականացվում քրեական հետապնդում, չի դատապարտվել դիտավորյալ հանցագործություն կատարելու համար, կամ անզգույշ հանցագործության կատարման դեպքում դատվածությունը սահմանված կարգով հանված կամ մարված է.
11. Հայաստանի Հանրապետության կառավարության 2019 թվականի փետրվարի 15-ի N 98-Ն որոշման N 2 հավելվածով իրականացմանը խոչընդոտող հիվանդությունների առկայության կամ բացակայության մասին բժշկական տեղեկանք (տրվում է արտահիվանդանոցային բժշկական օգնություն և սպասարկում իրականացնող բժշկական հաստատությունների կողմից): **Բժշկակական փաստաթղթերը կազմված են ինը կետից (յուրաքանչյուրի համար անհրաժեշտ է ներկայացնել առանձին տեղեկանք) ՝**

1. Քաղվածք տեղամասային պոլիկլինիկայից (տեղեկատվություն վերջին 5 տարիների դիմելիության մասին)

2. Տեղեկանք նյարդահոգեբանական դիսպանսերից

3. Տեղեկանք նարկոլոգիական դիսպանսերից (անալիզի պատասխան (հասցե՝ Ավան վարչ. շրջան Աճառյան փող. 2-րդ նրբ., 2 շենք))

4.Ֆլյուրոգրաֆիա, կամ կրծքավանդակի օրգանների ռենտգեն հետազոտություն

5. Արյան ընդհանուր քննություն, МРП քննություն

6. Մեզի ընդհանուր քննություն

7. Որովայնի և փոքր կոնքի օրգանների ՈՒՁՀ

8.Էլեկտրասրտագրություն (ԷՍԳ) եզրակացությամբ) սահմանված փրկարարական ծառայության ծառայողների լիազորությունների

9. Քաղվածք՝ ՀՀ կառավարության 15.02.2019թ. N 98-Ն որոշման հավելված N 2-ի համաձայն:

***Մրցույթին մասնակցելու համար դիմումներն ընդունվում են 2025 թվականի մայիսի 12-ից մինչև 2025 թվականի մայիսի 23-ը ներառյալ՝ աշխատանքային օրերին:***

Դիմումները ընդունվում են յուրաքանչյուր աշխատանքային օր ժամը 10:00-ից 12:30-ը և 14:30-ից 16:30-ն:

**Մրցույթի ֆիզիկական պատրաստության փուլը կանցկացվի 2025 թվականի հունիսի 23-ին՝ ժամը 11:00-ին,** ՀՀ ներքին գործերի նախարարության փրկարար ծառայության վարչական շենքում (հասցե՝ ք. Երևան, Դավթաշեն վարչական շրջան, Դավթաշեն 4, Ա.Միկոյան փողոց, 109/8):

**Մրցույթի թեստավորման փուլը կանցկացվի 2025 թվականի հունիսի 24-ին՝ ժամը 11:00-ին,** ՀՀ ներքին գործերի նախարարության փրկարար ծառայության վարչական շենքում (հասցե՝ ք. Երևան, Դավթաշեն վարչական շրջան, Դավթաշեն 4, Ա.Միկոյան փողոց, 109/8):

**Մրցույթի հարցազրույցի փուլը կանցկացվի 2025 թվականի հունիսի 26-ին՝ ժամը 11:00-ին,** ՀՀ ներքին գործերի նախարարության փրկարար ծառայության վարչական շենքում (հասցե՝ ք. Երևան, Դավթաշեն վարչական շրջան, Դավթաշեն 4, Ա.Միկոյան փողոց, 109/8):

Պաշտոնային դրույքաչափը 366 912 (երեք հարյուր վաթսունվեց հազար ինը հարյուր տասներկու) ՀՀ դրամ է:

**Մրցույթի թեստային առաջադրանքները և հարցազրույցի փուլի հարցաշարը կազմված են հետևյալ բնագավառներից՝**

* Հայաստանի Հանրապետության Սահմանադրություն

Հղումը՝ <https://www.arlis.am/DocumentView.aspx?docID=102510>

* «Փրկարար ծառայության մասին» Հայաստանի Հանրապետության օրենք (կիցվում է)
* «Արտակարգ իրավիճակներում բնակչության պաշտպանության մասին» Հայաստանի Հանրապետության օրենք

Հղումը՝ <https://www.arlis.am/DocumentView.aspx?docid=145851>

* «Հրդեհային անվտանգության մասին» Հայաստանի Հանրապետության օրենք

Հղումը՝ <https://www.arlis.am/documentview.aspx?docid=144513>

* «Փրկարար ուժերի և փրկարարի կարգավիճակի մասին» Հայաստանի Հանրապետության օրենք

Հղումը՝ <https://www.arlis.am/DocumentView.aspx?docid=119466>

* «Քաղաքացիական պաշտպանության մասին» Հայաստանի Հանրապետության օրենք

Հղումը՝ <https://www.arlis.am/DocumentView.aspx?docid=105232>

* ՀՀ արտակարգ իրավիճակների նախարարության փրկարար ծառայության քաղաքացիական պաշտպանության վարչության քաղաքացիական պաշտպանության ուժերի հավաքական կենտրոնում ծառայության կազմակերպման և իրականացման կարգը հաստատելու մասին ՀՀ ԱԻ նախարարի 2020 թվականի ապրիլի 14-ի թիվ 476-Լ հրաման
* «Քաղաքացիական պաշտպանության ստորաբաժանումների մասին» ՀՀ օրենք

Հղումը՝ <https://www.arlis.am/documentview.aspx?docID=105230>

* Սակրավորական աշխատանքների իրականացման կարգը հաստատելու մասին թիվ 893-Ահրաման (կցվում է)
* «Փրկարարական ծառայության շարային կանոնադրությունը սահմանելու մասին» ՀՀ կառավարության 2017 թվականի օգոստոսի 24-ի թիվ 1069-Ն որոշում

<https://www.irtek.am/views/act.aspx?aid=91408>

* ՀՀ կառավարության 2011 թվականի սեպտեմբերի 22-ի «ՔՊ փրկարար ուժերի ստեղծման, պատրաստման և մշտական պատրաստվածության ապահովման կարգը սահմանելու մասին» N 1431-Ն որոշում

Հղումը՝ <https://www.arlis.am/documentview.aspx?docID=71444>

* Կոմպետենցիաների վերաբերյալ առաջադրանքները կազմված են տվյալ պաշտոնի համար սահմանված պաշտոնի անձնագրից:

Մրցույթին մասնակցել ցանկացողները մրցույթի վերաբերյալ հարցերի և լրացուցիչ տեղեկությունների համար կարող են դիմել ՀՀ ներքին գործերի նախարարության մարդկային ռեսուրսների կառավարման վարչություն (ք. Երևան, Դավթաշեն վարչական շրջան, Դավթաշեն 4, Ա.Միկոյան փողոց, 109/8) հեռախոսահամար՝ 012-31-77-43, էլեկտրոնային փոստի հասցե՝ *mia.rs.comp@gmail.com*):

**Հայտարարված է` 12.05.2025թ.**

**Փաստաթղթերը ներկայացնելու վերջնաժամկետը` 23.05.2025թ.**

Հասցե` Հայաստանի Հանրապետություն, Երևան 0054, Ա. Միկոյան 109/8 (Դավթաշեն 4-րդ թաղամաս):

**Հեռ.` (012) 31-77-43**